ചീമേനിയില് ബസ് സ്റ്റാന്ഡ് നിര്മ്മാണത്തിന് അനുമതി ചെറുവത്തൂര്: ചീമേനിയില് പഞ്ചായത്ത് ബസ് സ്റ്റാന്ഡ് കംഫര്ട്ട് സ്റ്റേഷന് നിര്മ്മിക്കുന്നതിന് സര്ക്കാര് അനുമതിയായി. ചീമേനിയിലെ കയ്യൂര് റോഡ് പരിസരത്തെ പ്ലാന്റേഷന് കോര്പറേഷന്റെ ഒരു ഹെക്റ്റര് ഭൂമിയാണ് ബസ് സ്റ്റാന്ഡിനായി അനുവദിച്ചിട്ടുള്ളത്. എം. രാജഗോപാലന് എം.എല്.എയുടെ ആസ്തിവികസന ഫണ്ടില് നിന്നും 90 ലക്ഷം ചിലവഴിച്ചായിരിക്കും ബസ് സ്റ്റാന്ഡ് നിര്മ്മാണം. മുന് എം.എല്.എ. കെ. കുഞ്ഞിരാമനും കയ്യൂര് ചീമേനി പഞ്ചായത്ത് അധികൃതരും ബസ് സ്റ്റാന്ഡ് നിര്മ്മിക്കുന്നതിനായി ഏറെ പരിശ്രമിച്ചിരുന്നു. എന്നാല് ഭൂമി വിട്ടുകിട്ടുന്നത് സംബന്ധിച്ച കാരണങ്ങളാല് തീരുമാനം വൈകി. കഴിഞ്ഞ മന്ത്രിസഭയുടെ കാലത്ത് വിഷയം എം. രാജഗോപാലന് എം.എല്.എ വിഷയം വീണ്ടും റവന്യൂമന്ത്രിയുടെ മുന്നിലെത്തിച്ചെങ്കിലും ഭൂമി ലീസിന് നല്കുന്നതുമായി ബന്ധപ്പെട്ട് ചില തടസങ്ങള് ഉടലെടുക്കുകയായിരുന്നു. ഇക്കുറി റവന്യൂ മന്ത്രി കെ. രാജന്റെ മുന്നില് എം.എല്.എ ഈ വിഷയം അവതരിപ്പിച്ചതിനു പിന്നാലെ മന്ത്രിസഭായോഗം ഇക്കാര്യത്തില് തീരുമാനമെടുക്കുകയായിരുന്നു. ആഹ്ളാദം പങ്കിട്ട് ചീമേനി അനുദിനം വികസിച്ചുകൊണ്ടിരിക്കുമ്ബോഴും യാത്രക്കാര് കടുത്ത ദുരിതമാണ് ചീമേനി ടൗണില് നേരിടുന്നത്. തൃക്കരിപ്പൂര്, പയ്യന്നൂര്, ചെറുവത്തൂര്, കയ്യൂര്, നീലേശ്വരം തുടങ്ങിയ ഭാഗങ്ങളില് നിന്നും ചെറുപുഴ, പുളിങ്ങോം, പെട്ടിക്കുണ്ട് തുടങ്ങിയ കിഴക്കന് മേഖലയില് നിന്നുമുള്ള നൂറിലേറെ ബസുകള് സര്വ്വീസ് നടത്തുന്ന ഇടമായിട്ടും ഒരു ബസ് സ്റ്റാന്ഡ് എന്നത് നാടിന്റെ സ്വപ്നമായിരുന്നു. യാത്രക്കാര്ക്ക് ബസ് കാത്തുനില്ക്കുന്നതിനോ, ബസുകള്ക്ക് പാര്ക്കു ചെയ്യുന്നതിനോ യാതൊരു സൗകര്യവും ഇവിടെ ഇല്ല. റോഡിനോട് ചേര്ന്ന് നിര്ത്തി യാത്രക്കാരെ കയറ്റിയിറക്കി പോകേണ്ട അവസ്ഥയാണ് ഇവിടെ ബസുകള്ക്ക്. നാളുകളായുള്ള ആവശ്യം സര്ക്കാര് അംഗീകരിച്ചതിന്റെ സന്തോഷത്തിലാണ് നാട്ടുകാര്.